TOPPAN,+työpaikalla+tapahtuvan+oppimisen+ja+ammattiosaamisen+näyttöjen+kehittäminen

TOPPAN on verkostohanke, jota Vantaan ammattiopisto Varia koordinoi. Hankeverkostoon kuuluvat Espoon seudun koulutuskuntayhtymä Omnia, Oulun seudun ammattiopisto ja Yrkesinstitutet Prakticum. Asiantuntijana hankkeessa toimii opinto-ohjauksen osalta Vantaan kaupungin Sotungin lukion edustaja.
 * TOPPAN, työpaikalla tapahtuvan oppimisen ja ammattiosaamisen näyttöjen kehittäminen -hanke**

Hankkeen kesto: 13.6.2013 - 31.12.2014



Hankkeessa ovat mukana matkailu-, ravitsemis- ja catering alan - ja tieto- ja tietoliikennetekniikan perustutkinto.

Keskeinen painopiste on luoda rakenteellisia ja pedagogisia toimintamalleja, joiden avulla oppimista ja opiskelua voidaan toteuttaa ja ohjata aiempaa paremmin työpaikoilla.
 * Hankkeen tavoitteet:**
 * Päätavoite**

Hankkeen tavoitteena on työpaikalla tapahtuvan oppimisen ja ammattiosaamisen näyttöjen kehittäminen yhdessä työelämän ja oppilaitosverkoston kanssa. Samanaikaisesti tavoitellaan joustavampia ja sekä opiskelija- että työelämälähtöisiä tapoja suorittaa ammatillinen perustutkinto. Tavoitteena on osallistaa kumppanuusyritykset opetuksen suunnitteluun ja toteutukseen sekä ammattitaitoa täydentävien tutkinnon osien integrointiin ja suorittamiseen työssäoppimisjaksoilla. Hankkeen avulla kehitetään oppilaitoksen ja työelämän välistä kumppanuutta työpaikalla tapahtuvan oppimisen ja ammattiosaamisen näyttöjen näkökulmasta.
 * Osatavoitteet**

Tavoitteena on myös lisätä ammatillisten neuvottelukuntien jäsenten osaamista suunnitella, toteuttaa ja arvioida työpaikalla tapahtuvaa oppimista ja koulutusta.

Lisäksi hankkeessa toteutetaan opettajien työelämäjaksoja. Jaksojen aikana kehitetään työelämän ja oppilaitoksen välistä yhteistyötä ja kartoitetaan mitkä tutkintojen osat ja sisällöt ja millä edellytyksin on mahdollista suorittaa ko. työpaikalla. Sekä opettajien työelämäjaksojen yhteyteen että työssäoppimisen ohjaus- ja arviointitoimintaan liitetään työpaikkaohjaajien kouluttaminen.

Lisätietoja: Pirjo Vartiainen projektikoordinaattori Vantaan kaupunki Vantaan ammattiopisto Varia Tennistie 1, 01370 VANTAA puh. 040 834 8199 e-mail pirjo.vartiainen(at)[|vantaa.fi]